ฝรั่งชะลอ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

ตลาดหุ้นวันที่ 30 มี.ค. มีโอกาสลงต่อ หลังเห็นสัญญาณนักลงทุนต่างชาติซื้อสุทธิน้อยลง หมดข่าวดีใหม่ๆ
นายสมชาย เอนกทวีผล ผู้อำนวยการฝ่ายวิเคราะห์ บล.ฟินันเซียไซรัส กล่าวว่า นักลงทุนต่างชาติเริ่มชะลอการลงทุน อาจทำให้ดัชนีหุ้นแกว่งตัวในเชิงลบเหมือนวันที่ 29 มี.ค. ภายในกรอบแนวรับระดับ 760765 จุด และแนวต้านที่ระดับ 778780 จุด 
แนวโน้มตลาดหุ้นไม่ดีนัก ถูกการเมืองคอยกดดัน ขณะที่ปัจจัยต่างประเทศไม่มีปัจจัยอะไรใหม่ ทำให้หุ้นในภูมิภาคนี้มีทั้งบวกและลบคละกัน 
สำหรับการลงทุนระยะนี้แนะนำให้เก็งกำไรเท่านั้น เพราะราคาหุ้นขึ้นมาสูงมาก จึงอยู่ในช่วงของการพักตัว นักลงทุนควรรอจังหวะเข้าซื้อเมื่ออ่อนตัว และขายทำกำไรเมื่อปรับตัวเพิ่มขึ้น 
ตลาดหุ้นวันที่ 29 มี.ค. ปรับตัวลงต่อเป็นวันที่สาม หลังมีแรงขายหุ้นกลุ่มพลังงานและธนาคารพาณิชย์ ดัชนีปิดที่ระดับ 771.40 จุด ลดลง 7.46 จุด หรือ 0.96% มูลค่าการซื้อขาย 19,859 ล้านบาท ต่างชาติซื้อสุทธิเพียง 329 ล้านบาท สถาบันขายสุทธิ 1,238 ล้านบาท บัญชี บล. ซื้อสุทธิ 247 ล้านบาท และรายย่อยซื้อสุทธิ 662 ล้านบาท